Niktim
Niktim () bio je, u grčkoj mitologiji, jedan od sinova arkadskog kralja Likaona i unuk Pelazgov. O njegovoj sudbini o mitu postoje različite verzije. Prema jednoj, bio je najmlađi Likaonov sin i jedini je od Likaonida utekao Zevsovom gnevu, zahvaljujući intervenciji Geje, te je nasledio oca na arkadskom prestolu, ali se na vlasti nije dugo zadržao, jer je u doba njegove vladavine došlo do Deukalionovog potopa. Prema drugom predanju, Niktim je bio najstariji Likaonov sin i zato ga je nasledio na prestolu. Neki kažu da je Niktim jednog dana na žrtvu prineo novorođenče, zbog čega je Zevs pretvorio Niktima u vuka.

Drugačije predanje govori da je Likaon zapravo ubio svog sina Niktima (ili Arkada) da bi Zevsa poslužio ljudskim mesom i tako proverio njegovu božansku prirodu, pa je zbog toga Likaon bio kažnjen tako što je pretvoren u vuka, dok je Niktim bio vraćen u život.

Prema Pausaniji, Niktim je imao sina Perifeta.

Reference

Literatura 


Kraljevi u grčkoj mitologiji